กฎ ก.ค. ฉบับที่ 11 (พ.ศ. 2531) ออกตามความในพระราชบัญญัติระเบียบข้าราชการครู พ.ศ. 2523 ว่าด้วยอำนาจการลงโทษภาคทัณฑ์ ตัดเงินเดือน หรือลดขั้นเงินเดือน

กฎ ก

กฎ ก.ค.
ฉบับที่
11 (พ.ศ. 2531)
ออกตามความในพระราชบัญญัติระเบียบข้าราชการครู
พ.ศ. 2523
ว่าด้วยอำนาจการลงโทษภาคทัณฑ์
ตัดเงินเดือน หรือลดขั้นเงินเดือน
----------

                   อาศัยอำนาจตามความในมาตรา
4  และมาตรา 7 (2)  แห่งพระราชบัญญัติ
ระเบียบข้าราชการครู พ.ศ. 2523  ประกอบกับมาตรา 85 แห่งพระราชบัญญัติระเบียบ
ข้าราชการพลเรือน 
พ.ศ. 2518 ก.ค. โดยได้รับอนุมัติจากคณะรัฐมนตรี  ออกกฎ ก.ค. 
ไว้ดังต่อไปนี้

                   ข้อ
1  ในกฎ ก.ค. นี้

                   `ผู้อำนวยการกอง'  หมายความรวมถึง  หัวหน้าส่วนราชการที่มีฐานะเทียบกอง  
หรือผู้ซึ่งได้รับมอบหมายตามมาตรา 33 
แห่งพระราชบัญญัติระเบียบข้าราชการครู  
พ.ศ. 2523 
ให้บังคับบัญชาหน่วยงานทางการศึกษาในฐานะผู้อำนวยการกองด้วย

                   `ผู้ดำรงตำแหน่งที่เรียกชื่ออย่างอื่น'  หมายความว่า  ผู้ดำรงตำแหน่งที่เรียกชื่อ
อย่างอื่นในหน่วยงานทางการศึกษาตามที่ ก.ค.
กำหนดให้เป็นตำแหน่งข้าราชการครูตาม
มาตรา 30 (ข) (7)
แห่งพระราชบัญญัติระเบียบข้าราชการครู 
พ.ศ. 2523  ซึ่งเป็นตำแหน่ง
หัวหน้าหน่วยงานทางการศึกษา

                   ข้อ
2  ข้าราชการครูซึ่งมีหน้าที่เป็นผู้บริหารและให้การศึกษาในหน่วยงาน
ทางการศึกษา 
ซึ่งได้รับมอบหมายตามมาตรา 33 
แห่งพระราชบัญญัติระเบียบข้าราชการครู  
พ.ศ. 2523 
ให้เป็นผู้บังคับบัญชาของข้าราชการครูผู้กระทำผิดวินัย  มีอำนาจสั่งลงโทษ  ดังนี้
                        (1)  ครูใหญ่  หรือผู้ดำรงตำแหน่งที่เรียกชื่ออย่างอื่นซึ่ง ก.ค.
กำหนดให้ได้รับ
เงินเดือนในระดับเดียวกัน  มีอำนาจสั่งลงโทษภาคทัณฑ์  หรือสั่งลงโทษตัดเงินเดือนครั้งหนึ่ง
ไม่เกิน 10% และเป็นเวลาไม่เกินหนึ่งเดือน
                        (2)  ผู้อำนวยการวิทยาลัย  ผู้อำนวยการโรงเรียน  อาจารย์ใหญ่  หรือ
ผู้ดำรงตำแหน่งที่เรียกชื่ออย่างอื่นซึ่ง ก.ค.
กำหนดให้ได้รับเงินเดือนในระดับเดียวกัน 

มีอำนาจสั่งลงโทษภาคทัณฑ์หรือสั่งลงโทษตัดเงินเดือนครั้งหนึ่งไม่เกิน
10% และเป็นเวลา
ไม่เกินสองเดือน

                   ข้อ
3  ศึกษาธิการอำเภอ  หัวหน้าการประถมศึกษาอำเภอ  หรือหัวหน้า
การประถมศึกษากิ่งอำเภอ  ซึ่งเป็นผู้บังคับบัญชาของข้าราชการครูผู้กระทำผิดวินัย  
มีอำนาจสั่งลงโทษภาคทัณฑ์  หรือสั่งลงโทษตัดเงินเดือนครั้งหนึ่งไม่เกิน 10% และเป็นเวลา
ไม่เกินหนึ่งเดือน

                   ข้อ
4  ผู้อำนวยการกอง  ศึกษาธิการเขต  ศึกษาธิการจังหวัด 
ผู้อำนวยการ
การประถมศึกษาจังหวัด  หรือผู้อำนวยการการประถมศึกษากรุงเทพมหานคร  ซึ่งเป็น
ผู้บังคับบัญชาของข้าราชการครูผู้กระทำผิดวินัยมีอำนาจสั่งลงโทษภาคทัณฑ์  หรือสั่งลงโทษ
ตัดเงินเดือนครั้งหนึ่งไม่เกิน 10%
และเป็นเวลาไม่เกินสองเดือน

                   ข้อ
5  อธิบดี  หรือผู้ว่าราชการจังหวัด  ซึ่งเป็นผู้บังคับบัญชาของข้าราชการครู
ผู้กระทำผิดวินัยมีอำนาจสั่งลงโทษภาคทัณฑ์ 
หรือสั่งลงโทษตัดเงินเดือนครั้งหนึ่งไม่เกิน 
10%
และเป็นเวลาไม่เกินสี่เดือนหรือสั่งลงโทษลดขั้นเงินเดือนครั้งหนึ่งไม่เกินหนึ่งขั้น

                   ข้อ
6  นายกรัฐมนตรีในฐานะหัวหน้ารัฐบาล  รัฐมนตรีเจ้าสังกัดหรือ
ปลัดกระทรวง 
ซึ่งเป็นผู้บังคับบัญชาของข้าราชการครูผู้กระทำผิดวินัยมีอำนาจสั่งลงโทษ
ภาคทัณฑ์ 
หรือสั่งลงโทษตัดเงินเดือนครั้งหนึ่งไม่เกิน 10%
และเป็นเวลาไม่เกินหกเดือน  
หรือสั่งลงโทษลดขั้นเงินเดือนครั้งหนึ่งไม่เกินสองขั้น

            ให้ไว้ ณ
วันที่ 7 ตุลาคม พ.ศ. 2531

                 ใหม่
ศิรินวกุล

รัฐมนตรีช่วยว่าการกระทรวงศึกษาธิการ ซึ่งรัฐมนตรีมอบหมาย

       ประธาน ก.ค.

+-----------------------------------------------------------------------------------------------------+
หมายเหตุ:- เหตุผลในการประกาศใช้กฎ ก.ค. ฉบับนี้ คือ
เนื่องจากมาตรา 4 แห่ง
พระราชบัญญัติระเบียบข้าราชการครู พ.ศ. 2523  บัญญัติให้นำกฎหมายว่าด้วยระเบียบ
ข้าราชการพลเรือนในส่วนที่เกี่ยวกับข้าราชการพลเรือนสามัญมาใช้บังคับแก่ข้าราชการคร
ูโดยอนุโลม
และในกรณีที่นำกฎหมายว่าด้วยระเบียบข้าราชการพลเรือนมาใช้บังคับ  
ในกรณีใดที่กฎหมายว่าด้วยระเบียบข้าราชการพลเรือนกำหนดให้
ก.พ. ออกกฎ ก.พ. ให้ ก.ค. 
ออกกฎ ก.ค. แทน 
และโดยที่มาตรา 85 
แห่งพระราชบัญญัติระเบียบข้าราชการพลเรือน 
พ.ศ. 2518 
บัญญัติว่า 
การลงโทษข้าราชการผู้กระทำผิดวินัยที่ยังไม่ถึงขั้นเป็นการกระทำ
ผิดวินัยอย่างร้ายแรงผู้บังคับบัญชาใดจะมีอำนาจสั่งลงโทษผู้อยู่ใต้บังคับบัญชาได้เพียงใด
ให้เป็นไปตามที่กำหนดในกฎ ก.พ.
ประกอบกับตำแหน่งและสายการบังคับบัญชา
ข้าราชการครูแตกต่างจากข้าราชการพลเรือนสามัญ  สมควรกำหนดให้ผู้บังคับบัญชาของ
ข้าราชการครูผู้กระทำผิดวินัย ฯ  มีอำนาจสั่งลงโทษภาคทัณฑ์ตัดเงินเดือน  หรือลดขั้นเงินเดือน
สำหรับข้าราชการครูซึ่งกระทำความผิดวินัยที่ยังไม่ถึงขั้นเป็นการกระทำผิดวินัยอย่างร้ายแรง
ไว้โดยเฉพาะ 
จึงจำเป็นต้องออกกฎ ก.ค. นี้